open-index/open-wikipedia-markdown huggingface dataset:
Rock ’n’ Rolling Stones

**Rock 'n' Rolling Stones** on The Rolling Stonesin lokakuussa 1972 julkaistu kokoelma-albumi. Se sisältää nimensä mukaisesti yhtyeen alkuaikojen rock and roll/rhythm and blues -tyylistä materiaalia, mukana muun muassa viisi Chuck Berry -coveria.

## Kappaleet
**A-puoli**
# 
#
# 
# 
# 
# 
**B-puoli**
# 
# 
# 
#
# 
#

## Lähteet
Pasi Jaakonsaari

**Pasi Jaakonsaari** (s. 27. maaliskuuta 1959) on suomalainen entinen jalkapalloilija.

Hyökkääjänä pelannut Jaakonsaari edusti urallaan HIFK:a 2. divisioonassa 1976–1978, Grankulla IFK:a 1. divisioonassa 1979 sekä Helsingin Jalkapalloklubia mestaruussarjassa 1980–1984 ja Veikkausliigassa 1991–1992. Hän pelasi myös 1980-luvun lopulla Ruotsissa Geflessä ja Vasalundissa. Jaakonsaari voitti HJK:ssa Suomen mestaruuden 1981 ja 1992 sekä Suomen Cupin 1981 ja 1984. Kaikkiaan Jaakonsaari pelasi seitsemän kauden aikana 80 pääsarjatason ottelua, joissa hän teki 27 maalia.

Maajoukkueessa Jaakonsaari pelasi vuosina 1980–1982 yhteensä 11 maaottelua, joissa hän teki neljä maalia.

## Lähteet
Af Enehjelm

**Af Enehjelm** on suomalainen aatelissuku. Everstiluutnantti Pehr Hellenius veljineen aateloitiin vuonna 1772 ja introdusoitiin Ruotsin ritarihuoneeseen aatelisena sukuna numero 2089, nimellä **af Enehielm**. Suomen Ritarihuoneen järjestäytyessä vuonna 1818 suku sai numeron 154, nimellä *af Enehjelm*. Myös suomalainen vapaaherrallinen suku von Hellens on lähtöisin ruotsalaisperäisestä Helleniuksen kauppiassuvusta.

## Suvun jäseniä
### Ruotsalainen suku nro 2089
* Fabian af Enehjelm (1738–1822), suomalainen virka- ja valtiopäivämies, sotaneuvos
* Jonas af Enehjelm (1748–1830), suomalainen everstiluutnantti ja valtiopäivämies, Fabian af Enehjelmin veli
* Cris af Enehielm (s. 1954), suomalainen taidemaalari
* Andreas af Enehielm (s. 1987), suomenruotsalainen näyttelijä

### Suomalainen suku nro 154
* Axel Fabian af Enehjelm (1861–1922), Oulun läänin kuvernööri
* Alexis af Enehjelm (1886–1939), suomalainen oopperalaulaja ja toimittaja
* Gustaf Eckhard Maximilian af Enehjelm (1840–1925), suomalainen sotilas ja valtiopäivämies
* Helen af Enehjelm (1909–1991), suomenruotsalainen kirjailija
* Hugo Edvard af Enehjelm (1871–1957), suomalainen tilanomistaja ja valtiopäivämies
* Kurt af Enehielm (1865–1938), juristi ja valtiopäivämies
* Kurt Fredrik Leonard af Enehjelm (1838–1897), suomalainen Venäjän laivaston kontra-amiraali
* Kurt Gustaf Edvard af Enehjelm (1872–1918), suomalainen tilanomistaja ja valtiopäivämies, Hugo Edvard af Enehjelmin veli
* Margot af Enehjelm, Englannille vakoilleen, ns. amatööriliigan jäsen
* Nina af Enehjelm, RKP:n kunnallispoliitikko ja toimittaja, Margot af Enehjelmin "lapsenlapsi", Tapani Kansan entinen avopuoliso

## Lähteet
*Af Enehielm nr 2089

### Viitteet
Lappeenrannan raatihuone

**Lappeenrannan raatihuone** (ruots. *Villmanstrands rådhus*) on rakennus Lappeenrannan keskustassa. Raatihuone rakennettiin vuonna 1829, ja lopullisen ulkoasunsa se sai 1840-luvulla. Se on Suomen vanhin puinen raatihuone. Rakennus oli käytössä pitkään raastuvanoikeuden ja kaupunginvaltuuston perinteisenä kokouspaikkana, kunnes monien muiden kaupunkien raatihuoneiden tavoin sen käyttö väheni hallinnon siirryttyä kaupungintaloon vuonna 1983.

Hallinnon siirryttyä raatihuoneesta pois alettiin pohtia rakennuksen uutta käyttöä, jota varten perustettiin toimikunta vuonna 1986. Rakennus kunnostettiin 1990-luvun alussa viidellä miljoonalla markalla. Vuonna 1991 Lappeenrannan kaupunginhallitus päätti, että raatihuoneesta tehdään kaupungin edustustila, jota vuokrataan muille vain arvotilaisuuksia varten. Raatihuoneella on suuri merkitys lappeenrantalaisessa kaupunkikuvassa sen sijainnista sekä ulkonäöstään johtuen.

Museovirasto on määritellyt Lappreenrannan raatihuoneen ja kauppiastalot yhdeksi Suomen valtakunnallisesti merkittävistä rakennetuista kulttuuriympäristöistä.

## Muistolaatat rakennuksessa


Tiedosto:Raatihuoneen rakentamisen muistolaatta.jpg|Rakentamisen muistolaatta
Tiedosto:Lappeenrannan suojeluskunnan perustamisen muistolaatta.jpg|Suojeluskunnan perustamisen muistolaatta


## Lähteet

## Aiheesta muualla
* http://www.lappeenranta.fi/Suomeksi/Kaupunki-info/Raatihuone.iw3
Tatra T30

**Tatra T30** oli tšekkoslovakialaisen Tatran vuosina 1926–1931 valmistama henkilöauto. Se asettui mallivalikoimassa menestyksekkään pikkuauton T12:n sekä isomman kokoluokan T10:n väliin.

Ranskassa autoa myytiin mallinimellä *6/24*, jossa ensimmäinen numero tarkoitti ranskalaisia verohevosvoimia ja jälkimmäinen todellista tehoa.

## Teknisiä tietoja

### Moottori

T30:n voimanlähteenä eteen asennettu nelitahtinen, nelisylinterinen ilmajäähdytteinen bokserimoottori. Se oli mahdollisesti maailman ensimmäinen laatuaan. Nokka-akseli oli sijoitettu moottorinlohkoon ja käytti venttiilikoneistoa työntötankojen välityksellä. Moottori oli varustettu Zenith KB 30 tai U 30 -kaasuttimella, Boschin tai Scintillan magneettosytytyksellä sekä sähköisellä käynnistimellä. Sähköjärjestelmä oli 12-volttinen. Auton huippunopeus oli 90 km/h.

### Voimansiirto ja alusta

Moottorin takana oli kuiva, nelilevyinen kytkin sekä nelivaihteinen vaihteisto. Kantavana rakenteena oli Tatralle tunnusomainen keskusputkirunko.

Jäykän etuakselin päällä oli poikittain asennettu, puolielliptinen lehtijousi, joka lepäsi moottorinlohkoa vasten. Iskunvaimentimet olivat hydrauliset ja vipumalliset. Taka-akselilla oli heilurimallinen erillisjousitus. Poikittain asennettu lehtijousi oli kiinnitetty keskeltä vetopyörästön päälle ja päistään jarrukilpiin.

Taka-akselilla oli heilurityyppinen erillisjousitus ja jarruina olivat mekaanisesti toimivat nelipyörärumpujarrut.

## Muunnelmia

Autosta oli useita korimuunnelmia vaihtelevilla henkilöluvuilla, muun muassa taksikäyttöön tarkoitettu erikoispitkä *Normandie* sekä kaksipaikkainen *T30 Sport*, jonka moottoritehoa oli nostettu 32 - 35 hevosvoimaan. Tämä oli saatu aikaan jatkamalla iskun pituutta 5 mm, jolla saavutettiin 1&nbsp;910 cm³ iskutilavuus. Huippunopeus oli 125–130 km/h. Samaa moottoria käytettiin myöhemmin T52-mallissa.

Vuonna 1929 esiteltiin malli T30/52, joka oli varustettu samalla Sportissa ja seuraajamalli T52:ssa käytetyllä moottorilla. Moottoriteho oli 30 hevosvoimaa. Magneettosytytys oli korvattu puolan kautta toimivalla sytytyksellä. Tätä mallia valmistettiin vain 94 kappaletta, joista kaikki olivat nelipaikkaisia kaksiovisia cabrioleteja.

Korimallivalikoiman laajuuteen oli syynä se, että kuten muitakin Tatra-malleja, myös T30:ä myytiin Bohemian ja Sodomkan kaltaisille itsenäisille korivalmistajille paljaina runkoina moottoreineen ja voimansiirtoineen. Niiden päälle rakennettiin erilaisiin asiakastarpeisiin räätälöityjä ajoneuvoja.

T30:stä oli kevyt kuorma-automuunnelma T43, joka perustui T30:n rakenteeseen.

## Lähteet

## Aiheesta muualla

*Teknisiä tietoja ja kuvia  ja 
*Kuvaus T30:stä 
*Teknisiä tietoja
Bruno Walter

**Bruno Walter** (syntymänimi **Bruno Walter Schlesinger**, 15. syyskuuta 1876 Berliini &ndash; 17. helmikuuta 1962 Kalifornia) oli saksalaissyntyinen kapellimestari. Walter aloitti uransa pianistina mutta vaihtoi kapellimestariksi vuonna 1894 Kölnin oopperassa. Vuosina 1933–1939 Walter oleskeli useissa maissa asettuen lopuksi Yhdysvaltoihin. Muusikko alkoi käyttää sukunimenään Walteria 1896 ja vaihtoi siihen virallisesti muutettuaan Itävaltaan 1911. 

## Lähteet

## Aiheesta muualla

*The Bruno Walter Foundation 
*
*Katalog der Deutschen Nationalbibliothek/Bruno Walter
*The Bruno Walter Papers in the Music Division of The New York Public Library for the Performing Arts
*Bruno Walters Heritage at Vienna Music University 
*Page with an mp3 file: Bruno Walter conducts Gustav Mahler (1. Symphony, Trio of 2d Movement) 
*Bruno Walter biography  at Sony Classical
*Conducting the London Philharmonic
Dekadi

**Dekadi** tarkoittaa (matematiikassa) luonteeltaan logaritmista väliä, jonka yläraja on alarajan kymmenkerta. Esimerkiksi väli [100, 1&nbsp;000[ muodostaa yhden dekadin.

## Käyttö
Dekadia käytetään yleensä kuvaamaan jonkin suureen vaihteluväliä logaritmisella asteikolla. Jos ihminen kuulee taajuudet 20&nbsp;Hz&nbsp;–&nbsp;20&nbsp;kHz, taajuuden vaihteluväli on kolme dekadia, koska log10(20&nbsp;000/20) = log10(1&nbsp;000) = 3. Dekadia käytetään myös vertailussa: jos jokin luku on sata kertaa niin suuri kuin toinen luku, niiden suhde voidaan ilmaista sanomalla suuremman luvun olevan kaksi dekadia suurempi kuin pienempi luku.

## Katso myös
* Oktaavi
* Vuosikymmen
Meidän seksikirja

**Meidän seksikirja** (alkuperäiseltä nimeltään *Ganz schön aufgeklärt*) on saksalaisen psykoterapeutti Jörg Müllerin kirjoittama nuorille suunnattu vuonna 1994 julkaistu tietokirja. Kirjassa esitetään selkeästi tekstillä ja piirroksilla tyttöjen ja poikien seksuaalista kehittymistä murrosiässä. Kirjan on suomentanut Marja Kyrö.
Rakkaudesta seksiin

**Rakkaudesta seksiin** on Jorma Palon ja hänen vaimonsa Leena-Maijan kirjoittama tietokirja vuodelta 1999. Kirjan on kuvittanut Maija Nieminen. Toinen uudistettu painos ilmestyi 2004.

Runsaasti piirroksia ja valokuvia sisältävässä kirjassa kerrotaan rakkaudesta, erotiikasta ja seksuaalisuudesta.

## Lähteet
Rajattu maa

**Rajattu maa** on Wayne Kramerin maahanmuuttajadraama ihmisistä, jotka haluavat päästä Yhdysvaltoihin hinnalla millä hyvänsä. Elokuvassa Harrison Ford esittää kokenutta, mutta empaattista poliisi Max Brogania, joka yrittää saada laittomat rajanylittäjät kiinni, mutta myös auttaa näitä yli virkavelvollisuuksiensa.

Vuonna 2009 valmistunut filmi käsittelee rajavalvontaa, asiakirjaväärennöksiä, pakolaisuutta, työlupaprosesseja, kansalaiseksi ottamista, terrorisminvastaista toimintaa ja kulttuurikolareita. Ohjaaja-käsikirjoittaja Wayne Kramer on itse eteläafrikkalainen maahanmuuttaja Yhdysvalloissa. Elokuva on versioitu hänen samannimisestä lyhytelokuvastaan vuodelta 1995.

## Tuotanto
Elokuva kuvattiin Los Angelesissa 2007.

## Rooleissa

## Lähteet
Larry Rucchin

**Lawrence ”Larry” Rucchin** (12. toukokuuta 1967 Thunder Bay, Ontario – 20. kesäkuuta 2002 Hamilton) oli kanadanitalialainen jääkiekkoilija, pelipaikaltaan oikea puolustaja. Rucchin pelasi vuosina 1992–1997 ja 2000–2001 Italian jääkiekon pääsarjassa ja voitti Italian-mestaruuden vuosina 1993 ja 1994.

Syksyllä 2001 Rucchin pelasi vielä kolme ottelua Ontario Hockey Association Senior A liigassa. Larry Rucchin kuoli syöpään kesäkuussa 2002. Hän oli Steve Rucchinin veli.

Italian maajoukkueessa Rucchin pelasi olympialaiset 1998 ja MM-kisoissa vuosina 1997, 1998, 1999 ja 2001.

## Lähteet

## Aiheesta muualla
*
*
*
No Stone Unturned

**No Stone Unturned** on The Rolling Stonesin lokakuussa 1973 julkaistu kokoelma-albumi. Albumin kappaleista seitsemän oli julkaistu Britanniassa ainoastaan singlejen b-puolilla. Loput ovat kappaleita, joita ei ollut koskaan julkaistu Britanniassa albumilla, paitsi jotkut EP:llä. Kappale ”Congratulations” oli julkaistu ainoastaan Yhdysvalloissa albumilla *[[12 X 5]]*.

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.
**A-puoli**
#Poison Ivy (version 2) (Jerry Leiber/Mike Stoller) 
#The Singer Not the Song 
#Surprise Surprise 
#Child of the Moon 
#Stoned (Nanker Phelge) 
#Sad Day 
**B-puoli**
#Money (Berry Gordy, Jr., Janie Bradford) 
#Congratulations 
#I’m Moving On (liveversio) (Hank Snow) 
#2120 South Michigan Avenue (lyhyt versio) (Nanker Phelge) 
#Long Long While 
#Who’s Driving Your Plane? 

## Lähteet
David Jacobs (täsmennyssivu)

**David Jacobs** voi tarkoittaa seuraavia henkilöitä:

*David Jacobs, walesilainen olympiavoittaja.
*David Jacobs, näyttelijä ja radio- ja televisioesiintyjä.
*David Jacobs, yhdysvaltalainen käsikirjoittaja.
David Jacobs (DJ)

**David Jacobs** (19. toukokuuta 1926 Lontoo – 2. syyskuuta 2013) oli brittiläinen radio- ja televisio-DJ ja näyttelijä.

Jacobs toimi armeijassa ollessaan British Forces Networkin kuuluttajana Radio SEACilla, Sri Lankassa. BBC:llä hän aloitti 1947. Kuunnelmasarja *[[Journey into Space]]n* kertojana hän oli 1953. Hän oli myös lyhyen aikaa uutistenlukijana. BBC:n *Pick of the Pops* -ohjelmaa Jacobs juonsi 1957&ndash;1961 ja 1962&ndash;1963. Television *Juke Box Juryn* juontajana hän toimi kahdeksan vuoden ajan alkaen vuodesta 1959. 1964 ja 1965 Jacobs juonsi Top of the Pops -ohjelmaa. Muihin Jacobsin ohjelmiin kuului muun muassa *Any Questions*, jota hän juonsi BBC Radio 2:lla 17 vuoden ajan.

Sony-palkinnon Jacobs sai elämäntyöstään 1984, ja CBE-arvonimen 1996.

## Lähteet
Uuno Railo

**Uno ”Uuno” August Railo** ent. **Rosenberg** (5. tammikuuta 1887 Tampere – 10. marraskuuta 1934) oli suomalainen yleisurheilija. Hän edusti seuratasolla Tampereen Pyrintöä.

## Elämä ja ura
Railo voitti 100&nbsp;metrin juoksun Suomen-mestaruuden Tampereella 1907 ajalla 11,0. Myöhemmin samana päivänä, 4. elokuuta, järjestetyssä erillisessä ennätyskokeessa hän juoksi tuloksen 10,8. Se oli tuohon mennessä toiseksi nopein aika maailmassa ja säilyi Suomen ennätyksenä 28 vuotta, kunnes Palle Virtanen rikkoi sen. Hän voitti samoissa kilpailuissa kultaa myös pituushypyssä kahden jalan yhteistuloksella 12,33.. Paremmalla jalallaan hän teki Suomen ennätyksen 649, joka paransi 9 senttimetrillä Ragnar Stenbergin aiemmin samassa kilpailussa hyppäämää Suomen-ennätystä. Lisäksi hän sai hopeaa 400&nbsp;metrillä ja 110&nbsp;metrin aidoissa. 

Railo kuului Suomen joukkueeseen Lontoon olympialaisissa 1908. Hän ei kuitenkaan voinut osallistua 100&nbsp;metrin juoksuun jalkarevähtymän vuoksi. Samana vuonna hän teki 200&nbsp;metrin Suomen ennätyksen 23,4. Helsingin SM-kilpailuissa 1909 hän voitti kultaa 100&nbsp;metrillä ajalla 11,5 ja 400&nbsp;metrillä ajalla 54,6.

Railo muutti sittemmin Pohjois-Amerikkaan ja oli jo Yhdysvaltojen kansalainen hypätessään Kanadan Waukeganissa 1911 pituutta 716, joka oli parempi tulos kuin silloinen Euroopan ennätys. Lisäksi hän juoksi 220&nbsp;jaardia aikaan 22,6. 400&nbsp;metrillä hänen ennätyksensä oli 53,2.

Railon 200 metrin Suomen-ennätys pysyi voimassa vuoteen 1916, kunnes Erkki Kättö rikkoi sen. Pituushypyn Suomen-ennätyksen puolestaan rikkoi Juho Soini vuonna 1909.

Uuno Railo kuoli kalastusmatkalla Berkeleyssä 47-vuotiaana 1934.

## Lähteet

### Viitteet
Tales of Leonardo: Blind Sight

**Tales of Leonardo: Blind Sight** on vuonna 2006 ilmestynyt Mirage Studiosin julkaisema ja Jim Lawsonin tekemä 4-osainen sarjakuva, joka perustuu Turtlesista tuttuun sarjakuvahahmoon Leonardoon.

## Juoni
Sarjakuvan tarina sijoittuu *Tales of the TMNT* lehden numeron 5 jälkeisiin tapahtumiin, jossa Leonardo menettää näkönsä, kun salaperäinen ninja myrkyttää hänet ennen kuin aloittaa tappelunsa vastustajaansa vastaan. Sarjakuva jatkaa tarinaa seuraamalla Leonardon koettelemuksia sokeana, jossa hän joutuu kohtaamaan muun muassa outoja henkiä metsässä. Sarjan kolmannessa ja neljännessä osassa Leonardo saa Tikun tekemää "Infini"-teetä, joka vie Leonardon feodaali ajan Japaniin. Matkan aikana hän löytää vastauksen näkönsä palautumiseen.

## Lähteet
Ragnar Stenberg

**Ragnar Olof Jakob Stenberg** (14. kesäkuuta 1887 Helsinki – 6. joulukuuta 1954 Helsinki) oli suomalainen yleisurheilija ja urheiluvaikuttaja. Hän edusti Helsingin Unitasta ja Ylioppilasvoimistelijoita.

Stenberg karsiutui Lontoon olympialaisissa 1908 alkuerissä 100 ja 200&nbsp;metrin juoksuissa. 100 metrillä hän oli alkueränsä viides. SM-kilpailuissa hän saavutti 100 metrillä hopeaa 1907 ja 1909, 400&nbsp;metrillä kultaa 1907 ajalla 54,7, 110&nbsp;metrin aitajuoksussa kultaa 1907 ajalla 16,8 ja 1909 ajalla 16,3, pituushypyssä hopeaa 1907 ja kolmiloikassa pronssia 1907. Lisäksi hän voitti Suomen-mestaruuden juoksujen moniottelussa 1907 ja 1909.

Stenbergin ennätys 100&nbsp;metrillä oli 10,9, 200&nbsp;metrillä 23,6, 400&nbsp;metrillä 52,4 ja 110&nbsp;metrin aidoissa 16,2. Stenbergin 400 metrin tulos, Helsingissä 31.8.1907 juostu 53,0 on matkan ensimmäinen tilastoitu Suomen ennätys. Lauri Pihkala paransi ennätyksen aikaan 52,7 vuonna 1910.  Stenberg hyppäsi yleisurheilun SM-kisoissa 3. elokuuta 1907 pituushypyssä 640, joka oli 2,5 cm parempi kuin voimassa ollut Suomen-ennätys. Uuno Railo kuitenkin hyppäsi myöhemmin samassa kilpailussa 649, joten Stenbergin tulosta ei ratifioitu Suomen-ennätykseksi.

Stenberg oli ammatiltaan hammaslääkäri. Hän toimi SVUL:n yleisurheilujaoston puheenjohtajana vuosina 1914–1915 ja 1918–1922 sekä kuului IAAF:n hallitukseen vuodesta 1921 lähtien.

## Lähteet
* 
### Viitteet
Amatööriliiga (vakoilu)

**Amatööriliiga** oli Suomessa jatkosodan alussa Englannille tietoja luovuttanut vakoilurengas, jonka yhteyshenkilönä toimi Eileen Daggett. Margot af Enehjelm ja Mac Stjernschantz tuomittiin vuonna 1942 vakoilusta 10 ja 12 vuoden kuritushuonerangaistukseen. Af Enehjelm vapautui 23. syyskuuta 1944 ja Stjernschantz 1. lokakuuta 1944.

Eileen Daggett toimi Suomessa SIS:n palveluksessa Rex Bosleyn avustajana ja siirtyi Tukholmaan syyskuussa 1941.

## Lähteet
*
### Viitteet

## Aiheesta muualla
*Vakoojaleikki vei tyrmään *Helsingin Sanomat*
Tefifon

**Tefifon** (Teficord, Tefi) on saksalainen äänentoistolaitetuotemerkki, joka tuli markkinoille 1950-luvulla. Koteloitu, VHS-nauhan levyinen nauha toisti soittoa Möbiuksen nauhaa muistuttavalla pyöritystavalla jopa 4 tuntia. Tämän ansiosta nauhaa saattoi pyörittää ympäri kerta toisensa jälkeen. Laitteissa esiintyi kuumenemista. Tärkein laitevalmistaja oli Porz.

Tefifonin tuotanto loppui 1965, kun markkinoille tullut C-kasetti syrjäytti Tefifonin.

## Aiheesta muualla
http://www.obsoletemedia.org/tefifon/
Kettupoika Vuk

**Kettupoika Vuk** (videojulkaisuna **Vuk**, ) on unkarilainen animaatioelokuva, joka valmistui 1981. Elokuva pohjautuu István Feketen romaaniin *[[Vuk]]*. Elokuvan jatko-osa on nimeltään *[[Kis Vuk]]*. Elokuva julkaistiin myös Suomessa VHS-kasettina, joka oli ensimmäisiä VHS-julkaisuja Suomessa. Elokuva on myynnissä myös dvd-julkaisuna.

## Arvioita
*[[Video-opas|Video-oppaassa]]* vuodelta 1994 *Vuk* saa kaksi tähteä viidestä, mikä vastaa sanallista arviota ”keskinkertainen”.

## Lähteet
Come with Us

**Come with Us** on brittiläisen The Chemical Brothersin neljäs studioalbumi, joka julkaistiin tammikuussa 2002. Ilmestyttyään albumi sijoittui ykkössijalle UK Albums Chart -listalla.

## Kappaleet
# "Come with Us"  – 4:57
# "It Began in Afrika"  – 6:16
# "Galaxy Bounce"  – 3:27
# "Star Guitar"  – 6:27
# "Hoops"  – 6:31
# "My Elastic Eye"  – 3:41
# "The State We're In"  – 6:26
#* mukana Beth Orton
# "Denmark"  – 5:07
# "Pioneer Skies"  – 4:04
# "The Test"  – 7:46
#* mukana Richard Ashcroft

## Singlet
* "It Began in Afrika" (julkaistu 20. syyskuuta 2001) #9 UK
* "Star Guitar" (julkaistu 14. tammikuuta 2002) #8 UK
* "Come with Us"/"The Test" (julkaistu 22. huhtikuuta 2002) #14 UK

## Lähteet
Michael Dooney

**Michael Dooney** (s. 21. lokakuuta New Jersey) on yhdysvaltalainen sarjakuvakäsikirjoittaja ja sarjakuvapiirtäjä, joka tunnetaan työstään Turtlesin parissa.

## Ura
Dooney on työskennellyt Mirage Studiosille vuodesta 1986 lähtien, jolloin hänet palkattiin aluksi kansikuvien värittäjäksi. Samaan aikaan Dooney toimi kuvittajana First Comicsille. Miragelle hän loi sarjakuvat Gizmo ja Xenotech, sekä kirjoitti ja kuvitti 1980-luvun *[[Turtles – mutanttikilpikonnat]]* -televisiosarjaan pohjautuvaa Teenage Mutant Ninja Turtles Adventures -minisarjakuvaa, jonka kustansi Archie Comics.

Sarjakuvien ohella Dooney suunnittelee leluja.

## Lähteet
* Virallinen kotisivu
* Comic Book DB - Michael Dooney 
* Dooneyn virallinen blogi

## Aiheesta muualla
Mahmud Şevket pašša

**Mahmud Şevket pašša** (1856 Bagdad, Irak, Osmanien valtakunta – 15. kesäkuuta 1913 Istanbul, Turkki) oli turkkilainen kenraali ja valtiomies. Tšetšeenisukuinen Şevket pašša toimi Osmanien valtakunnan suurvisiirinä vuonna 1913. 

Şevket pašša esitti tärkeää roolia maaliskuun 31. päivän vastavallankumouksen tukahduttamisessa 1909 sekä seuranneessa sulttaani Abdul Hamid II:n syrjäyttämisessä. 1911 hän oli mukana perustamassa ja luomassa Turkille uutta aselajia, ilmavoimia. Uusi sulttaani Mehmet V nimitti hänet suurvisiiriksi 23. tammikuuta 1913. Hänet murhattiin Istanbulissa 15. kesäkuuta 1913.

## Lähteet
Ennen kolmatta maailmansotaa

**Ennen kolmatta maailmansotaa** on Maukka Perusjätkän ja Ralf Örn Popin vuonna 1980 Johannan kautta julkaistu albumi. Albumin etukannessa esittäjänimenä on Maukka Perusjätkä ja takakannessa Ralf Örn Pop. Albumilta julkaistiin singlet ”Vaatteet”/”Meidän raha (Money money)” ja ”Ennen kolmatta maailmansotaa”/”Ska 2”.

Osa levyn kappaleista on mukana Johannan vuoden 1997 CD-kokoelmalla *Albumi*.

## Kappaleet
**A-puoli**
# 
# 
# 
# 
# 
# 

**B-puoli**
# 
# 
# 
# 
# 
# 

Sanoitukset, musiikillinen johto, sävellykset ja sovutukset:  Ralf Örn. Jousisovitukset Bruno ja Ralf.

## Kokoonpano

* Maukka Perusjätkä (laulu)
* Ralf Örn (laulu ”Hidas 1” ja ”Ne etsii mua”, koskettimet)
* Ralf Örn ja Kaija Kokkola (laulu ”Money Money (Meidän raha)”, ”Ska 4”)
* Maukka Perusjätkä ja Ralf Örn (laulu) ”Mutta minä tulen”
* Jimi Sumén (kitara, piano, string machine)
* Risto Hankala (basso)
* Jone Takamäki (tenorisaksofoni, alttosaksofoni)
* Keimo Hirvonen (rummut)
* Kaija Kokkola (taustalaulu)
* Andy McCoy (kitara)
* Puka Oinonen (kitara)
* Vesa Aaltonen (perkussiot kappaleilla ”Vaatteet” ja ”Tsemppaa”)
* Häkä Virtanen (basso kappaleella ”Tsemppaa”)
* Pete Malmi (taustalaulu kappaleella ”Tsemppaa”)

Kappale ”Money money” äänitettiin muista poiketen MTV-studiolla. Siinä laulavat Ralf Örn ja Kaija Kokkola. Muut yhtyeen jäsenet ovat Andy McCoy (kitara), Häkä Virtanen (basso), Vesa Aaltonen (rummut) ja Jukka Laaksonen (string machine).

## Kansi

Kannen suunnittelu ja toteutus: Riipinen ja Ralf Örn.

## Lähteet

* Albumi Finnmusic.netin tietokannassa
* Albumi Fono.fi:n tietokannassa
* Albumi
Rauna

**Rauna** on suomalainen naisen etunimi. Sitä voidaan pitää Rauni-nimen muunnelmana tai Rauno-nimen naispuolisena vastineena.  Raunin nimipäivä on 15. heinäkuuta. Suomessa nimi Rauna on 1900-luvun alusta vuoden 2019 loppuun mennessä annettu 174 henkilölle, jotka kaikki ovat naisia.

## Tunnettuja Rauna-nimisiä

* Rauna Kuokkanen, suomensaamelainen alkuperäiskansojen tutkija
* Rauna Paadar-Leivo, saamelainen kirjailija

## Lähteet
Huoneistokohtainen vedenmittaus

__NOTOC__
**Huoneistokohtaisen vedenmittauksen** tarkoituksena on mitata rivi- ja kerrostaloissa käyttöveden kulutusta huoneistokohtaisesti. Mittareina käytetään joko huoneistokohtaisia mekaanisia mittareita tai kaukoluettavia vedenmittausjärjestelmiä erotuksena yleisluentaan, jossa vesimaksut jaetaan tasan asukkaiden kesken taloyhtiön yhteisen mittarin ilmoittavan kulutusluvun mukaisesti.

Huoneistokohtaisen vedenmittauksen piiriin kuuluu arviolta 700 000 suomalaista ja vedenkulutuksen on mitattu laskevan henkilöä kohden vuorokaudessa 170 litrasta 115 litraan pidemmän aikavälin seurannoissa. 

Ympäristöministeriön vuonna 2009 asettaman huoneistokohtaisten vesimittarien käyttöä selvittäneen työryhmän mukaan asuinrakennuksen vedenkulutus väheneekin jopa 30 prosenttia, kun vedenkäytöstä laskutetaan huoneistokohtaisesti ja kun huoneistokohtainen laskutus yhdistetään muihin vettä säästäviin toimenpiteisiin. Suomalaisissa taloyhtiöissä vedenkulutus on jakautunut hyvin epätasaisesti.

## Kehittyneet vedenmittausjärjestelmät

Kehittyneimmät mittarit siirtävät tietoa yleistä kenttäväylää tai rakennuksen omaa sähköverkkoa hyödyntäen ja kulutuslukemat on nähtävillä internetin välityksellä. Kehittyneimmät vedenmittausjärjestelmät sisältävät myös omat laskutusohjelmat sekä automaattiset vuotohälytysjärjestelmät. Vedenmittausjärjestelmät asennetaan taloyhtiöihin joko jo rakennusvaiheessa tai putkistoremontin yhteydessä.

## Katso myös
*Vesijalanjälki
*Vesimittari

## Lähteet

## Aiheesta muualla

*Motiva. Yritys, jonka alaa ovat vesi- ja energiaratkaisut.
Hallintoriita

**Hallintoriita** on julkisoikeudelliseen oikeussuhteeseen perustuva erimielisyys. Se ratkaistaan hallintolainkäytön periaatteiden mukaisesti, vaikka kohteena ei olekaan hallintopäätös, johon haetaan muutosta. Hallintoriita on menettelykeino silloin, kun hallintoviranomaisella ei ole toimivaltaa ratkaista oikeusriitaa hallintopäätöksellä. Tällöin päätös on vain viranomaisen kannanotto asiassa.

Tyypillisiä hallintoriita-asioita ovat edunpalautus- ja korvausasiat, esimerkiksi julkisyhteisöjen väliset riidat maksujen suorittamisesta. Hallinto-oikeuden päätös on usein tarpeen myös, jos peritään takaisin viranomaisen myöntämää avustusta tai korvausta. Hallintoriidassa vaaditaan tavallisesti suoritustuomiota tai asiantilan vahvistavaa vahvistustuomiota.

Hallintoriita-asian määrittelevä säännös on oikeudenkäynnistä hallintoasioissa (*hallintoprosessilaki*) annetun lain 20. pykälässä. Hallintoriita-asia pannaan vireille hakemuksella. Tämän tulee tapahtua viiden vuoden määräajassa, josta säädetään tarkemmin hallintoprosessilain 21 §:ssä. Toimivaltainen hallinto-oikeus määräytyy hallintoprosessilain 22 §:ssä säädetyllä tavalla. Hallinto-oikeuden ratkaisuun voi hakea muutosta korkeimmasta hallinto-oikeudesta, jossa edellytetään valituslupaa.

## Lähteet
Zhong Man

**Zhong Man** (, s. 28. helmikuuta 1983 Nantong) on kiinalainen säilämiekkailija ja lajin olympiakultamitalisti vuoden 2008 olympialaisista. 190&nbsp;cm pitkän Zhongin valmentajana toimii Chiristian Bauer. Ennen miekkailun aloittamista Zhong kilpaili keskipitkän ja pitkänmatkan juoksijana.

## Lähteet
Pete Lovely

**Gerald Carton ”Pete” Lovely** (11. huhtikuuta 1926 Livingston, Montana – 15. toukokuuta 2011) oli yhdysvaltalainen Formula 1 -kuljettaja. Hän osallistui yhteentoista Formula 1 -osakilpailuun kausilla 1959–1960 ja 1969–1971. Lovely oli parhaimmillaan seitsemäs Kanadan GP:ssä 1969. Hän pääsi maaliin saakka vain kolmessa kilpailussa. Hänet tunnettiin ajoistaan yksityisillä Lotuksen autoilla MM-tapahtumissa. Lovely kilpaili F1-uransa jälkeen Yhdysvalloissa 1980-luvulle asti.

Lovely voitti vuoden 1957 Laguna Secan kilpailun Ferrarilla. Hänen kilpailu-uransa kesti yli 50 vuotta. Hän jatkoi ajamista historiallisissa ajoissa.

## Lähteet
Tuomionvoipa

**Tuomionvoipa** tarkoittaa tuomioistuimen kokoonpanon lainmukaisuutta eli istunnossa läsnä olevien jäsenten tiettyä, laissa säädettyä lukumäärää, joka tarvitaan pätevän päätöksen antamiseen. Tuomioistuinten jäsenten lukumäärä on vaihdellut eri aikoina. Nykyisin suomalaiset tuomioistuimet ovat tuomionvoipia seuraavasti:
* Käräjäoikeus on päätösvaltainen rikosasiassa, kun sen kokoonpanoon kuuluu lainoppinut puheenjohtaja ja kolme lautamiestä tai kolme lainoppinutta jäsentä. Lainoppinut puheenjohtaja voi myös ratkaista yksin vähäisiä rikosasioita. Riita-asioissa käräjäoikeus on päätösvaltainen kolmen lainoppineen tuomarin kokoonpanossa.
* Hovioikeus on päätösvaltainen kolmijäsenisenä ja yksikin jäsen voi ratkaista tiettyjä asioita.
* Hallinto-oikeus on päätösvaltainen yleensä kolmijäsenisenä. Eräät asiaryhmät voidaan ratkaista myös yksi- tai kaksijäsenisessä kokoonpanossa.
* Työtuomioistuin on päätösvaltainen pääsääntöisesti kuusijäsenisenä.
* Markkinaoikeus on päätösvaltainen pääsääntöisesti kolmijäsenisenä.
* Vakuutusoikeus on päätösvaltainen pääsääntöisesti kolmi- tai viisijäsenisenä.
* Korkein oikeus ja korkein hallinto-oikeus ovat pääsääntöisesti tuomionvoipia viisijäsenisinä.
* Valtakunnanoikeus on tuomionvoipa kahdeksanjäsenisenä.

## Lähteet
Kuningasmakrilli

**Kuningasmakrilli** (*Scomberomorus cavalla*) on suurikokoinen makrillikalojen lahkoon kuuluva kalalaji.

## Koko ja ulkonäkö
Kuningasmakrilli voi kasvaa 170–180&nbsp;cm pitkäksi ja 45&nbsp;kg:n painoiseksi. Vanhimmat raportoidut yksilöt ovat noin 14 vuoden ikäisiä. Lajin vartalo on vaaleansinisenharmaa ja siinä on kylkiviivan yllä mustanharmaita raitoja. Evät ovat harmaita tai tummanharmaita.

## Levinneisyys
Kuningasmakrillia tavataan Atlantin valtameren läntisellä laidalla Massachusettsin edustalta São Pauloon asti. Se suosii ulkomerellä olevia riuttoja ja lämpimiä trooppisia ja subtrooppisia vesiä yleisimmin 12–45&nbsp;m:n, enintään 180&nbsp;m:n syvyydessä. Niiden on nähty vaeltavan valtavina parvina Yhdysvaltain itärannikkoa pitkin.

## Ravinto
Kuningasmakrillit ovat lihansyöjiä, joiden saaliin koko riippuu kalan itsensä koosta. Ne syövät pääasiassa kaloja, mutta myös jonkin verran trooppisia katkarapuja ja muita äyriäisiä.

## Kalastus
Kuningasmakrilli on tärkeä saalis ammattikalastajille ja kalateollisuudelle. Urheilukalastajallekin se on mieluinen saalis, koska kala on suurikokoinen ja sen liha on laadukasta. Kuningasmakrillia pyydetään pääasiassa trooleilla, ajoverkoilla tai pitkälläsiimalla. Saaliista suurin osa kaupataan tuoreena, pakasteena, savustettuna, suolattuna tai jalostetaan kalapihveiksi ja säilykkeeksi. Ruuaksi sitä voi valmistaa monin eri tavoin.

## Lähteet
* Antal Vida, Tamás Kótai, 365 kalaa. H. F. Ullmann, 2006. .

### Viitteet

## Aiheesta muualla
* Scomberomorus cavalla FishBase.org (englanniksi)
Manuel Díaz

**Manuel Dionisio Díaz Martínez** (8. huhtikuuta 1874 Havanna – 20. helmikuuta 1929 Rochester, New York) oli kuubalainen säilä- ja florettimiekkailija ja säilän yksilökilpailun sekä floretin joukkuekilpailun olympiakultamitalisti vuoden 1904 olympialaisista. Diaz osallistui floretin joukkuekilpailuun yhdysvaltalais-kuubalaisessa sekajoukkueessa.

## Lähteet
Édgar Baumann

**Edgar Baumann** (s. 16. huhtikuuta 1970) on paraguaylainen keihäänheittäjä. Baumann piti keihäänheiton Etelä-Amerikan ennätystä (84,70 m) hallussaan vuosina 1999–2024.

Vuonna 1996 Baumannista tuli ensimmäinen yli 80 metrin heittoon kyennyt eteläamerikkalainen. Tuolloin hänen heittonsa kantoi 80,56 metriä. Yleisurheilun maailmanmestaruuskilpailuihin Baumann osallistui vuosina 1993, 1995 ja 1997 mutta ei päässyt kertaakaan loppukilpailuun.

## Lähteet

## Aiheesta muualla
*
Ari Jalasvaara

**Ari Jalasvaara** (s. 20. heinäkuuta 1959 Taivalkoski) on suomalainen entinen jalkapalloilija.

Hyökkääjänä pelannut Jalasvaara edusti urallaan Oulun Palloseuraa 1978–1981, Rovaniemen Palloseuraa 1983–1986 ja Kemin Palloseuraa 1987. Lisäksi hän pelasi ruotsalaisessa IFK Luleåssa 1982 ja 1987–1989. Jalasvaara voitti OPS:ssa Suomen mestaruuden 1979 ja 1980 sekä RoPS:ssa Suomen Cupin 1986. Kaikkiaan Jalasvaara pelasi yhdeksän kauden aikana 169 pääsarjatason ottelua, joissa hän teki 56 maalia.

Maajoukkueessa Jalasvaara pelasi vuosina 1980–1986 yhteensä viisi maaottelua.

## Lähteet
Helge Johansson

**Helge Eugen Johansson** (27. helmikuuta 1926 – 17. maaliskuuta 1990) oli suomalainen jalkapalloilija.

Laitahyökkääjänä ja puolustajana pelannut Johansson edusti uransa ajan 1945–1958 Turun Palloseuraa mestaruussarjassa ja 1. divisioonassa. Hän voitti seurassa Suomen mestaruuden 1949. Kaikkiaan Johansson pelasi 11 kauden aikana 111 pääsarjatason ottelua, joissa hän teki 14 maalia.

Maajoukkueessa Johansson pelasi yhden maaottelun vuonna 1947.

## Lähteet
Jarrod Bannister

**Jarrod Bannister** (3. lokakuuta 1984 Townsville, Queensland, Australia – 8. helmikuuta 2018 Alankomaat) oli australialainen keihäänheittäjä. Bannister on keihäänheiton Oseanian ennätyksen haltija tuloksella 89,02 metriä, jonka hän heitti Brisbanessa 29. helmikuuta 2008.

Pekingin kesäolympialaisissa 2008 Bannister sijoittui kuudenneksi tuloksella 83,45. Ennen olympialaisia hän oli saanut valmennusta Uwe Hohnilta. Keihäänheiton Australian mestaruuden Bannister on voittanut vuosina 2007, 2008, 2010, 2011 ja 2013. Kansainyhteisön kisoissa 2006 hän sijoittui lajissaan kuudenneksi tuloksella 78,06 ja voitti 2010 kultaa heitettyään 81,71. Daegun MM-kilpailuissa 2011 hän oli seitsemäs tuloksella 82,25.

Elokuussa 2013 Bannister sai 20 kuukauden kilpailukiellon kun häntä ei ollut tavoitettu dopingtestiin kolmesti puolentoista vuoden aikana.

## Kauden parhaat heitot

* 2002 73,31 Kingston 21.7.
* 2003 68,34 Perth 8.2.
* 2005 73,20 Townsville 13.11.
* 2006 78,06 Melbourne 25.3.
* 2007 83,70 Brisbane 10.3.
***2008 89,02 Brisbane 29.2.**
* 2010 83,17 Perth 18.4.
* 2011 82,25 Daegu 3.9.
* 2012 83,70 Saint-Denis 6.7.
* 2013 75,70 Brisbane 9.6.
* 2015 76,09 Kaiserslautern 4.7.
* 2016 78,29 Halle 21.5.

Lähde

## Lähteet

## Aiheesta muualla
*
Pentti Jokela

**Pentti Antero Jokela** (s. 5. maaliskuuta 1931 Helsinki) on entinen suomalainen jalkapalloilija.

Hyökkääjänä ja keskustukena pelannut Jokela edusti urallaan 1954–1961 Pallo-Poikia mestaruussarjassa ja 1. divisioonassa. Hän voitti seurassa Suomen Cupin 1956. Kaikkiaan Jokela pelasi kolmen kauden aikana 59 pääsarjatason ottelua, joissa hän teki yhden maalin. Muita Jokelan seuroja olivat Finnairin Palloilijat, Helsingin Jalkapalloklubi ja Karhun Pojat. 

Maajoukkueessa Jokela pelasi yhden maaottelun vuonna 1955. Jokela pelasi myös käsipalloa ja koripalloa mestaruussarjassa.

Jokela oli ammatiltaan tarkastaja ja hänen kotikuntansa on ollut Järvenpää.

## Lähteet
Jean Lucas

**Jean Lucas** (25. huhtikuuta 1917 – 27. syyskuuta 2003) oli ranskalainen Formula 1 -kuljettaja. Hän osallistui yhteen F1-osakilpailuun kaudella 1955, Italian GP:hen, kun Gordinin varsinainen kuljettaja Robert Manzon ei pystynyt ajamaan. Hän keskeytti kilpailussa, eikä saavuttanut pisteitä.

Lucas voitti Ferrarilla vuoden 1949 Spa Francorchampsin kilpailun Montilheryllä. Hän kilpaili myös Le Mansin 24 tunnin ajossa vuosina 1949–1950, 1952 ja 1956 heikolla menestyksellä. Hän lopetti uransa vuoden 1957 Marokon GP:n kolarin jälkeen.

## Formula 1 -sarjan MM-kilpailujen tulokset
()

## Lähteet
John Webster (näytelmäkirjailija)

**John Webster** (noin 1580 – noin 1634) oli englantilainen näytelmäkirjailija. Hänen tunnetuimpia teoksiaan ovat tragediat *The White Devil* (noin 1612) ja *Duchess of Malfi* (noin 1613). Websterin näytelmien henkilöillä on usein aika julma loppu.

Websterin isä oli vaununtekijä John Webster, joka avioitui sepän tyttären kanssa. Webster avioitui 1606 Sara Peniallin kanssa. Webster kirjoitti vuonna 1624 Lontoon kaupungin juhlanäytelmän. Näytelmän painetun version nimiösivulle hän on merkinnyt ammatikseen suutarin, ja siinä lähes kaikki mitä hänestä tiedetään. Hän kirjoitti teatterille jo 1602, mutta hänen aivan ensimmäiset, Thomas Middletonin kanssa kirjoittamansa, näytelmät ovat kadoksissa. Thomas Dekkerin kanssa hän kirjoitti lontoolaiselämän kuvauksia näytelmän *Westward Ho* (1604), joka oli sytykkeenä Ben Jonsonin yhdessä George Chapmanin ja John Marstonin kanssa kirjoittamalle näytelmälle *Eastward Ho*, sekä näytelmän *Northward Ho* (1605), joka on vastaus kolmikon näytelmälle *Eastward Ho*. Tämäntapainen kirjailijoiden kilpailu oli siihen aikaan tavallista ja tuotti huvia yleisölle.

Webster ei ole vielä omimmillaan noissa varhaisissa näytelmissä vaan vasta kahdessa tositapahtumiin perustuvassa makaaberissa tragediassa *The White Devil* (esitetty noin 1611, painettu 1612) ja *The Duchess of Malfi* (esitetty noin 1613, painettu 1623). Näytelmät liikkuvat rikoksen maailmassa. *The White Devil* perustuu aikalaistapahtumiin Italiassa, jälkimmäinen on saanut aiheensa Matteo Bandellon novellista. Ne edustavat tyyliä, jonka Thomas Kyd toi englantilaiseen näytelmäkirjallisuuteen. Näytelmää *The Duchess of Malfi* pidetään Jaakon aikakauden hienoimpana tragediana.

Webster kirjoitti myöhemmin kaksi sittemmin kadonnutta näytelmää *The Guise* ja *A late murther of the sonne upon the mother* (yhteistyössä John Fordin kanssa, 1624), komedian *The devils law-case* (painettu 1623, kirjoitettu aikaisintaan vuoden 1620 lopulla), *A Cure for a Cuckold* (painettu 1661), tiettävästi yhdessä William Rowleyn kanssa, sekä tragedian Rooman historiasta *Appius and Virginia* (painettu 1654). Websterin merkittävyyden havaitsi vasta Alexander Dyce, ja hän julkaisi Websterin tekstejä vuonna 1830.

Nuoren John Websterin hahmo (Joe Roberts) vilahtaa muutaman kerran elokuvassa *[[Rakastunut Shakespeare]]*.

## Lähteet

## Aiheesta muualla
*
Hannu Jäntti

**Hannu Jäntti** (s. 1. maaliskuuta 1963 Tervo) on suomalainen entinen jalkapalloilija. Hän oli pelipaikaltaan keskuspuolustaja.

Vuonna 1984 Jäntti pelasi IV divisioonan Nastolan Nasevassa. Sieltä hän siirtyi Kuusysiin, jota edusti Mestaruussarjassa ja Veikkausliigassa vuosina 1985–1994. Hän voitti seurassa Suomen mestaruuden 1986, 1989 ja 1991 sekä Suomen Cupin 1987. Kaikkiaan Jäntti pelasi kymmenen kauden aikana 181 pääsarjatason ottelua, joissa hän teki 14 maalia. 

Maajoukkueessa Jäntti pelasi kaksi maaottelua vuonna 1990.

## Lähteet
ATP Finals

**Nitto ATP Finals** on vuosittainen marraskuussa pelattava miesten tennisturnaus, johon osallistuvat maailmanlistan kahdeksan parhaiten sijoitettua pelaajaa.

Toisin kuin useissa muissa tennisturnauksissa, ATP Finalseissa ei ole pudotuspelijärjestelmää, vaan kahdeksan pelaajaa on jaettu kahteen ryhmään ja he pelaavat kolme kierrosta kolmen muun ryhmässä pelaavan kanssa. Ryhmien kaksi parasta pelaajaa pääsevät välieriin, joista voittajat selviävät loppuotteluun.

## Historiaa
Tapahtuma järjestettiin ensimmäisen kerran vuonna 1970. Alun perin se toimi nimellä **Masters Grand Prix** ja järjestäjänä toimi International Tennis Federation (ITF). Tällöin turnaukseen valitut pelaajat eivät välttämättä olleet maailmanlistan kärkipelaajia. Vuodesta 1990 lähtien Association of Tennis Professionals (ATP) alkoi järjestää turnausta, muuttaen sen nimeksi **ATP Tour World Championships**. Turnauksesta tuli samalla yhtäläinen Grand Slamin kanssa siltä saralta, että voitosta saa ATP-pisteitä yhtä paljon. Vuonna 1999 ITF suostui tekemään yhteistyötä ATP:n kanssa ja tapahtuma sai nimen **Tennis Masters Cup**. Säännöt muuttuivat sen verran, että voittamalla ainakin yhden Grand Slam -turnauksen saattaa saavuttaa paikan turnauksessa, vaikka sijoittuisikin maailmanlistalla kahdeksan parhaan ulkopuolelle.

Vuosina 2009–2016 turnauksen nimi oli **ATP World Tour Finals** ja vuodesta 2017 lähtien **ATP Finals**. Turnaus järjestettiin marraskuussa O<sub>2</sub>-areenalla, Lontoossa. Huhtikuussa 2019 vahvistettiin, että **ATP Finals** tullaan järjestämään vuosina 2021–2025 Palasport Olimpicossa, Torinossa. 

Eniten kaksinpelin turnauksia on voittanut serbialainen Novak Đoković, kaikkiaan seitsemän kertaa.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 

### Viitteet

## Aiheesta muualla

* Virallinen sivusto
Eksponenttifunktion sarjakehitelmä

**Eksponenttifunktion sarjakehitelmä** muuttujan x potenssisarjana on muotoa

e^x = a_0 + a_1 x + a_2 x^2 + a_3 x^3 + ... = \sum_{n = 0}^{\infty} {a_n x^n}

Kertoimet a_n voidaan määrittää tarkastelemalla myös eksponenttifunktion derivaatan de^x/dx 

sarjakehitelmää

{de^x \over dx} = \sum_{n = 0}^{\infty} {a_n n x^{n-1}} = \sum_{n = 1}^{\infty} {a_n n x^{n-1}}  = \sum_{n = 0}^{\infty} {a_{n+1} (n+1) x^n}  

Mutta koska eksponenttifunktion määritelmän perusteella

{de^x \over dx} = e^x,

saadaan rekursioyhtälö

a_{n+1} = {a_n \over {n+1}},

alkuarvolla a_0 = e^0 = 1.

Kertoimet ovat siis
a_0 = 1, 
a_1 = 1,
a_2 = \frac 1 2,
a_3 = \frac 1 {2\cdot3} =\frac 1 6,
a_4 = \frac 1 {2\cdot3\cdot4} =\frac 1 {24}
ja niin edelleen. Yleinen ratkaisu voidaan kirjoittaa kertoman avulla muodossa 
 a_n = \frac 1 {n!}.

Kantaluvun e eksponenttifunktio voidaan siten määritellä päättymättömänä potenssisarjana seuraavasti:

:e^x = \sum_{n = 0}^{\infty} {x^n \over n!} = 1 + x + {x^2 \over 2!} + {x^3 \over 3!} + {x^4 \over 4!} + \ldots

Tässä määritelmässä n on luonnollinen luku, x on mielivaltainen reaaliluku tai kompleksiluku ja n! on kertoma.

## Katso myös
* Eksponenttifunktio

## Lähteet
Tampereen Suomalainen Klubi

**Tampereen Suomalainen Klubi** on yksityisklubi Tampereella. Klubin tarkoituksena on vaalia suomalaista kulttuuria, suomalaiskansallisia perinteitä ja suomen kieltä, antaa jäsenilleen tilaisuus kehittävään keskinäiseen kanssakäymiseen suomalaiskansallisessa hengessä sekä toimia suomalaisuuden hyväksi ylläpitämällä isänmaallisten, sivistyksellisten, yhteiskunnallisten ja kansainvälisten kysymysten harrastusta. Klubin keskeisiä arvoja ovat suomalaiskansallinen, isänmaallinen ja oikeistomielinen maailmankatsomus sekä suomalaisuuden parhaiden perinteiden kunnioittaminen.

Tampereen Suomalainen Klubi järjestää jäsenilleen kokouksia ja esitelmätilaisuuksia, juhlia ja muita kulttuuritapahtumia, kulttuurimatkoja kotimaahan ja ulkomaille sekä muita harrastusmahdollisuuksia. Klubi julkaisee kahdesti vuodessa ilmestyvää klubilehteä. Klubi perustettiin 22. syyskuuta 1891 kirjakauppias Otto Palanderin aloitteesta kaupungissa jo aiemmin toimineen epävirallisen Suomalaisen Klubi-nimisen seuran jatkajaksi. Sen ensimmäinen esimies oli kaupunginlääkäri G. R. Idman. Perustajajäseniin kuuluivat myös muun muassa F. E. Jernberg ja Kustaa Hiekka. Klubi hyväksyi naiset jäsenikseen jo 1906 ja tällä hetkellä jäsenistössä on yli 150 naista.

Tampereen Suomalaisen Klubin huoneisto ravintola- ja klubitiloineen sijaitsee Tampereen keskustassa osoitteessa Puutarhakatu 13. Klubilla on noin 800 jäsentä. Ensimmäistä kertaa klubin historiassa johtokunnan puheenjohtajaksi valittiin kaudelle 2026 nainen, toimitusjohtaja Kirsi Koski. Esimiehenä toimii filosofian tohtori Mikko Turunen.

__NOTOC__
## Katso myös
*Suomalainen Klubi

## Lähteet

## Kirjallisuutta
*Sinisalo, Uuno: *Tampereen Suomalainen Klubi 1891-1931. 40-vuotiskertomus*. 1932.
*Halme, Laila: *Tampereen Suomalainen Klubi 100 vuotta. Muuriankkuri 1931-1991*. 1991. .

## Aiheesta muualla
*Tampereen Suomalainen Klubi
Cleveland-Hopkinsin kansainvälinen lentoasema

**Cleveland-Hopkinsin kansainvälinen lentoasema**  on 14 kilometriä lounaaseen Clevelandin keskustasta sijaitseva julkinen lentokenttä, joka on Ohion suurin lentoasema. Se perustettiin vuonna 1925, mikä tekee siitä Yhdysvaltain ensimmäisen paikallishallinnon omistaman lentokentän. Cleveland on Continental Airlinesin kolmanneksi suurin yhteysasema. Lentoonlähtöjä ja -laskuja oli yhteensä 244&nbsp;719 vuonna 2007.

## Lähteet

## Aiheesta muualla

* Lentokentän sivusto
*
Eero Rekola

**Eero Tauno Arvid Rekola** (7. toukokuuta 1897 Virrat – 3. kesäkuuta 1970 Tampere) oli suomalainen toimittaja ja Lapuan liikkeen aktivisti, joka asui Tampereella.

Rekola otti vänrikkinä osaa Viron vapaussotaan ja vääpelinä Aunuksen retkeen. Rekola toimi Aamulehden toimitussihteerinä, ja hän oli myös Vapaussodan Rintamamiesliiton sihteeri. Vuonna 1930 Rekola oli mukana lapualaisten 18. heinäkuuta suorittamassa eduskunnan varapuhemiehen, pormestari Väinö Hakkilan muilutuksessa. Rekola ja Vapaussodan Rintamamiesliiton puheenjohtaja Eino Haarla värväsivät muilutuksen viisi tekijää, joita johti jääkärikapteeni Arvi Kalsta. Jatkosodan aikana Rekola toimi Rintamamies-lehden päätoimittajana.

Eero Rekola oli naimisissa kansakoulunopettaja Helmi Ollilan kanssa. Runoilija Mirkka Rekola oli heidän tyttärensä.

Rekola kirjoitti ainoan romaaninsa *Kahden vaiheilla* salanimellä Arvi Kyrö.

## Teoksia
* *Tampereen seudun rintamamiesyhdistys 1929–1944*. Toimittanut Eero Rekola. Tampere 1944.
* *Arkki-weisu: Runo Söörnäisistä eli surullinen kertomus neito Katariina Suuresta ja munsööri Bel-Amista ynnä Wanhan kartanon Diana-neitseestä.* Lauletaan 1.6.1946 Fennian krouvissa Helsingin kaupungissa samalla nuotilla kuin tunnettu kanallisballadi [sic] "Rosvo-Roope". 1946. (4 sivua.)
* *Koulu kalterien takana: Riihimäen ammattikoulun perustaminen ja alkuvaiheet*. Helsinki 1949.

**Nimimerkillä Arvi Kyrö**
* *Kahden vaiheilla: Avioliittoromaani.* Helsinki: Tammi, 1951.

## Lähteet
Sabina Moya

**Sabina Moya** (s. 27. tammikuuta 1977) on kolumbialainen keihäänheittäjä.  Moya piti hallussaan naisten keihäänheiton Etelä-Amerikan ennätystä. Hän heitti kesäkuussa 1999 ennätykseksi 58,81. Brasilialainen Sueli dos Santos rikkoi tämän tuloksen vuonna 2000. Moya otti ennätyksen takaisin nimiinsä 12. toukokuuta 2002 Ciudad de Guatemalassa, jossa heitti 62,62 metriä. Tämän ennätyksen rikkoi brasilialainen Jucilene de Lima vuonna 2014.

Moya voitti lajinsa Ibero-Amerikan mestaruuskilpailuissa 2002. Etelä-Amerikan mestaruuskisoissa hän voitti mestaruuden vuosina 1999 ja 2003, sijoittui toiseksi 1997 ja kolmanneksi 2006. Moya osallistui myös yleisurheilun maailmanmestaruuskilpailuihin 1999 ja 2003 sekä Sydneyn kesäolympialaisiin 2000, mutta yhdessäkään näistä hän ei päässyt loppukilpailuun saakka. 
	
## Lähteet
Colin Bell

**Colin Bell** (26. helmikuuta 1946 Hesleden, Durham, Englanti – 5. tammikuuta 2021) oli englantilainen jalkapalloilija, pelipaikaltaan keskikenttäpelaaja. Monet pitävät häntä Manchester Cityn kaikkien aikojen parhaana pelaajana.

Bell aloitti ammattilaisuransa 2. divisioonassa pelanneessa Buryssa 1963. Hän pelasi seurassa 82 liigaottelua ja teki 25 maalia, kunnes samalla sarjatasolla pelannut Manchester City osti hänet maaliskuussa 1966 tuolloisella ennätyssummallaan, 45&nbsp;000&nbsp;punnalla. City voitti tuolla kaudella toisen divisioonan mestaruuden ja sijoittui kaudella 1966–1967 1. divisioonassa 15:nneksi Bellin tehdessä 12 maalia. Seuraavalla kaudella Bell, Francis Lee ja Mike Summerbee johdattivat Cityn liigamestaruuteen ennen toiseksi sijoittunutta Manchester Unitedia.

Bell voitti Cityssä pelatessaan myös FA Cupin 1969 sekä Cup-voittajien cupin ja liigacupin 1970. Hän teki yli kymmenen liigamaalia kuudella ensimmäisellä City-kaudellaan ja kaudella 1969–1970 hän teki cup-kilpailuissa yhteensä 12 maalia. Hän oli paitsi hyvä maalintekijä, myös juoksuvoimainen ja energinen pelintekijä, ja tunnettiinkin kuuluisan laukkahevosen mukaan lempinimellä Nijinsky.

Bell teki maalin Cityn tappiollisessa liigacupin loppuottelussa 1974, ja seuraavalla liigakaudella hän teki 15 maalia. Hän loukkaantui pahasti liigacupin ottelussa kaudella 1975–1976. Yritettyään väärän diagnoosin seurauksena paluuta kauden lopulla hän  joutui uudelleen sivuun 18&nbsp;kuukaudeksi. Hän palasi kentille tapaninpäivänä 1977, muttei ollut enää entisellä tasollaan, ja lopetti uransa Cityssä keväällä 1979. Hän pelasi seurassa yhteensä 394 liigaottelua ja teki 117 maalia. Tämän jälkeen hän pelasi vielä viisi ottelua San Jose Earthquakes -seurassa NASL:ssa.

Bell pelasi ensimmäisen A-maaottelunsa Englannin paidassa Ruotsia vastaan toukokuussa 1968. Hän kuului Englannin pronssijoukkueeseen Italian EM-kilpailuissa 1968. Hän oli mukana myös Meksikon MM-kilpailuissa 1970 joutuen kuitenkin tyytymään vaihtopelaajan rooliin. Hän pelasi maajoukkueessa kaikkiaan 48 ottelua ja teki yhdeksän maalia.

Manchester Cityn uuden kotikentän, City of Manchester Stadiumin länsipääty nimettiin vuonna 2004 The Colin Bell Standiksi. Vuonna 2005 Bell sai hyväntekeväisyystyönsä ansioista MBE:n arvonimen.  

## Lähteet
Ximena Restrepo

**Ximena Restrepo** (s. 10. maaliskuuta 1969) on kolumbialainen pikajuoksija. Hänen päälajinsa oli 400 metrin juoksu.

Restrepo sijoittui Tokion MM-kilpailuissa 1991 kuudenneksi 400 metrin juoksussa ajalla 50,79&nbsp;s. Barcelonan 1992 olympialaisissa hän saavutti pronssia uransa parhaalla ajalla 49,64&nbsp;s; se oli Kolumbian ensimmäinen yleisurheilun olympiamitali. Stuttgartin MM-kilpailuissa 1993 Restrepo sijoittui viidenneksi ajalla 50,91&nbsp;s.

Restrepon puoliso on chileläinen kuulantyöntäjä Gert Weil ja tytär pikajuoksija Martina Weil Restrepo (s. 1999). Martina Weil on juossut 400&nbsp;metrin juoksun Chilen ennätyksen.

Restrepo valittiin yhdeksi kansainvälisen yleisurheiluliiton varapuheenjohtajista vuonna 2019.

## Lähteet
* 

### Viitteet
Markku Koskenniemi

**Markku Koskenniemi** (27. huhtikuuta 1942 Kolari – 21. tammikuuta 2022 Tampere) oli suomalainen yritysjohtaja ja valomainoksia valmistavan Tammerneon Oy:n perustaja.

Kolarin Sieppijärven kylästä kotoisin oleva Koskenniemi pääsi kansakoulusta 1957 ja teki sitten jonkin aikaa metsätöitä kotiseudullaan. Hän lähti 17-vuotiaana työnhakuun etelään ja pääsi asentajaksi helsinkiläiseen valomainoksia valmistavaan yritykseen. Koskenniemi perusti oman valomainoksia valmistavan yrityksensä Tammerneon Oy:n Tampereelle 1967. Samaan konserniin kuuluva Tamware valmistaa linja-auton ja junan ovia. Tamware on nykyisin konsernin emoyhtiö. 

Koskenniemi sai yrittäjäneuvoksen arvonimen ja vuonna 1997 hänestä tuli Tampereen teknillisen korkeakoulun tekniikan kunniatohtori.

Markku-liitto valitsi vuonna 1999 Koskenniemen kolmanneksi *vuoden Markuksi*.

## Lähteet
* Sieppijärven kylän sivut: Tekniikan tohtori Koskenniemi 

### Viitteet

## Kirjallisuutta
* 
*Veikkola, Vesa & Luokkala, Paavo: *Kaksikymmentäviisi vuotta huomattavia valomainoksia*. Tammerneon 1993.

## Aiheesta muualla
* Tammerneon Oy:n sivut